Ego Beatrix, ducissa Burgundię et Albonii comitissa, per auctoritatem sigilli mei testificor, quod Belnenses canonici medietatem vinearum apud Pomarchum quę fuerunt domini Gilonis, quondam Belnensis archipresbyteri, in vita mea tantummodo mihi possidendas concesserunt, ita quod illa medietas vinearum quam ex eorum concessione teneo, post obitum meum ad eos pleno jure sine ulla contradictione revertatur.